Медныя ўгнаенні выкарыстоўваюць на асушаных тарфяна-балотных, супясчаных і пяшчаных дзярнова-падзолістых і іншых глебах пад збожжавыя, кармавыя і агароднінныя культуры, цукровыя буракі, бульбу, сланечнік, аднагадовыя і шматгадовыя травы і г . д. Медны купарвас ужываюць у выглядзе воднага раствора для некорневой падкормкі (0,02-0,05 % Cu, 100—300 л/га), а таксама для апрацоўкі насення (0,1-0,02 % Cu, 6-8 л/ц), якую мэтазгодна праводзіць адначасова з іх пратручваннем пестыцыдамі.